AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/41906)
  + [Valencià](/va/acuerdo/41591)






Selector de idioma

Leer

* [Español](/es/acuerdo/41352)
* [Valencià](/va/acuerdo/41843)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
================================================================================================================================================

Secretaria General

Butlletí Oficial Universitat d'Alacant





AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT

Data d'aprovació
:   08/09/2023

Data de publicació
:   11/09/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/41848)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/41735)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/41777)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT&url=https://www.boua.ua.es/va/acuerdo/41518)

**Títol:** AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 8 de setembre de 2023

AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT

1.    Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'una ajuda per a promoure la iniciació en tasques d'investigació de l'estudiantat universitari que estiga cursant el màster en Economia Quantitativa de la Universitat d'Alacant que li permeta iniciar-se en tasques d'investigació vinculades amb els estudis que estan cursant i facilitar-ne la futura orientació professional o investigadora.

2.    Requisits de les persones beneficiàries

Podrà sol·licitar aquesta ajuda l'alumnat matriculat en el màster en Economia Quantitativa de la Universitat d'Alacant que complisca els requisits següents:

·         Tinga el suport acadèmic d'un/a tutor/a que estiga disposat/da a guiar l'alumne/a en tasques d'investigació. Aquest/a tutor/a serà un membre del Departament de Fonaments de l'Anàlisi Econòmica amb docència en el màster en Economia Quantitativa, amb la titulació de doctor/a i pertanyent a la plantilla docent i investigadora de la Universitat d'Alacant. Cap tutor/a acadèmic/a podrà aparèixer com a tal en més d'una sol·licitud d'ajuda dins d'aquesta convocatòria.

3.    Nombre i dotació de les beques

Es concedirà un nombre màxim de 8  AJUDES,  distribuïdes de la manera següent:

a)    3 ajudes de 10.000 € per a aquells/es estudiants matriculats/des en el segon curs del màster en Economia Quantitativa.

b)    3 ajudes de 8.000 € per a aquells/es estudiants matriculats/des en el primer curs del màster en Economia Quantitativa i que tinguen la nacionalitat espanyola.

c)    2 ajudes de 10.000 € per a aquells/es estudiants matriculats/des en el primer curs del màster en Economia Quantitativa i que siguen estrangers no comunitaris.

4.    Termini i procediment de presentació de sol·licituds

4.1 Termini de presentació

El termini per a sol·licitar l'ajuda s'iniciarà el dia 18 de setembre de 2023 i finalitzarà el dia 27 de setembre de 2023 a les 23.59 h.

4.2  Procediment de presentació

La documentació es presentarà a través de la e-administració per instància genèrica o bé en el registre de la Universitat d'Alacant, segons el  model disponible en la Secretaria del Departament de Fonaments de l'Anàlisi Econòmica i en la pàgina web del Departament ([Anuncis d'ajudes i convocatòries - Fonaments de l'Anàlisi Econòmica (ua.es)](http://fae.ua.es/FAEX/espanol-anuncios-de-ayudas-y-convocatorias/?lang=vl). Les sol·licituds estaran dirigides al director del Departament de Fonaments de l'Anàlisi Econòmica, amb indicació de les dades d'aquesta convocatòria.

S'hi adjuntarà la documentació següent:

·         Dues cartes de referència

5.   Criteris d'adjudicació

L'assignació d'AJUDA  es realitzarà seguint els criteris següents:

1.    Criteris d'adjudicació:

a) Expedient acadèmic

b) Cartes de recomanació

2.    Fórmula de càlcul:

a) Nota mitjana en les assignatures relacionades amb el màster en Economia Quantitativa, en concret, Microeconomia, Macroeconomia, Estadística/Econometria i Matemàtiques.

b) Prestigi acadèmic dels signants de les cartes d'acord amb el seu índex h en Web of Science, Scopus i Google Scholar.

3.    Ponderació:

a)    6 punts.

Fins a 2 punts per Teoria Econòmica (Microeconomia i Macroeconomia).

Fins a 2 punts per Estadística/Econometria

Fins a 2 punts per Matemàtiques

b)    4 punts.

Fins a 2 punts per cadascun dels dos signants.

Total: 10 punts.

6.   Òrgan gestor i Comissió de Valoració

6.1 Òrgan gestor

L'òrgan gestor de la convocatòria, el director del Dept. de Fonaments de l'Anàlisi Econòmica, s'encarrega de l'ordenació i la instrucció del procediment, i acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se la resolució.

La unitat administrativa de referència és el Dept. de Fonaments de l'Anàlisi Econòmica, contacte (correu electrònic) louc@nf.uv.

Quan la sol·licitud no reunisca els requisits o no s'hi adjunte la documentació que resulte exigible es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú, esmene la falta o hi adjunte els documents preceptius, amb indicació que si no ho fera així, se li tindrà per desistit de la seua petició, amb la resolució prèvia que haurà de ser dictada en els termes previstos legalment.

6.2  Comissió de Valoració

La Comissió de Valoració serà l'encarregada de la valoració de les sol·licituds.

La Comissió de Valoració realitzarà l'examen i l'avaluació de les sol·licituds presentades, com també la consegüent proposta de concessió i denegació de les ajudes.

La comissió tindrà la següent composició:

Presidència:

-              DIRECTOR DEL DEPARTAMENT DE FONAMENTS DE L'ANÀLISI ECONÒMICA

Secretaria:

-               SECRETARI DEL DEPARTAMENT DE FONAMENTS DE L'ANÀLISI ECONÒMICA

Vocals:

-              DEGÀ DE LA FACULTAT DE CIÈNCIES ECONÒMIQUES O PERSONA EN QUI DELEGUE

-              DOS PROFESSORS/ES VINCULATS/DES AL MÀSTER EN ECONOMIA QUANTITATIVA DE LA UNIVERSITAT D'ALACANT

Tots i cadascuns dels membres integrants de la Comissió de Valoració hauran d'emplenar i signar el següent [document DACI](https://sc.ua.es/va/subvenciones/unitat-subvencions/documentacio-i-guies.html) que es troba en l'annex I d'aquesta plantilla.

7.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i allò que estableix l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en la pàgina web ([Anuncis d'ajudes i convocatòries - Fonaments de l'Anàlisi Econòmica (ua.es)](http://fae.ua.es/FAEX/espanol-anuncios-de-ayudas-y-convocatorias/?lang=vl), que substitueix la notificació a les persones interessades i té els mateixos efectes.

La proposta de resolució provisional de les ajudes es publicarà a partir del dia 28 de  setembre de 2023. A partir de l'endemà de la publicació, les persones interessades tindran un termini de 3 dies hàbils per a la presentació de les al·legacions que consideren pertinents davant l'òrgan gestor.

Després d'aquest termini, i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que procedisca.

8.    Marc legal i pressupostari

La convocatòria d'ajuda amb referència 2003CT0159, que serveix de base reguladora, es troba recollida en la línia de subvenció 2023LS0043 de l'edició 2023 del Pla Estratègic de Subvencions 2021-2023 de la Universitat d'Alacant.

La subvenció assignada s'ajustarà a allò que estableix la llei 38/2003 i el Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions; la Llei 1/2015, de 6 de febrer, d'hisenda pública, del sector públic instrumental i de subvencions; la normativa interna de la Universitat d'Alacant i aquesta convocatòria.

La dotació de les ajudes, d'un màxim de 80.000 euros, serà sufragada amb càrrec al capítol IV ORGÀNICA 63.23.6C76.72 del pressupost del Dept. de Fonaments de l'Anàlisi Econòmica. L'execució d'aquesta dotació està supeditada a la disponibilitat pressupostària de la UA. S'hi aplicaran les disposicions fiscals vigents.

9.    Obligacions, justificació de les persones beneficiàries i pagament

9.1 Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

·         Acreditar el compliment dels requisits i les condicions establits per a ser beneficiari/ària de l'ajuda en la data de finalització de presentació de sol·licituds.

·         Sotmetre's a les actuacions de comprovació precises per a verificar, si escau, el compliment i l'efectivitat de les condicions de concessió de l'ajuda.

·         Seguir durant el curs 2022-2023, per ensenyament oficial, els estudis de màster en Economia Quantitativa de la Universitat d'Alacant.

·         Ajustar-se a les normes pròpies de funcionament de la Universitat d'Alacant.

·         Comunicar al Departament de Fonaments de l'Anàlisi Econòmica la renúncia a l'ajuda que li haja sigut concedida, com també qualsevol incidència que s'opose o menyscabe l'obtenció dels objectius recollits en aquesta convocatòria. Qualsevol variació en les condicions tingudes en compte per a l'avaluació de les sol·licituds interromprà el tràmit d'alta i, si escau, donarà lloc a l'anul·lació de l'ajuda, amb l'audiència prèvia de la persona interessada.

·         Sotmetre's a les actuacions de comprovació i control financer que puguen realitzar els òrgans competents de la Universitat d'Alacant, i aportar la informació que li siga requerida en l'exercici de les actuacions anteriors.

·         Respectar les normes fixades en aquesta convocatòria, com també les que la Universitat d'Alacant determine en l'àmbit de les seues competències, per a supervisar i avaluar el desenvolupament del seu treball.

·         Altres obligacions establides en la normativa de subvencions.

A més, són obligacions de les persones beneficiàries l'acceptació i la justificació de l'ajuda, les previstes en l'article 14 de Llei 38/2003, general de subvencions, entre les quals es troben:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i els òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, en tant que poden ser objecte d'actuacions de comprovació i control.

9.2 Justificació de persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts en finalitzar el curs mitjançant la justificació del rendiment acadèmic i la superació de totes les assignatures del màster.

La Universitat procedirà d'ofici al pagament de la subvenció concedida en dos terminis:

El primer termini, que representarà el 60% de l'ajuda, s'abonarà una vegada resolta la convocatòria.

El segon, que implicarà el 40%, s'abonarà el dia 1 de febrer de 2024 després de la comprovació del rendiment acadèmic satisfactori de l'estudiant en les assignatures cursades fins a eixe moment (d'acord amb el certificat de notes o l'informe del coordinador del màster); en cas contrari, s'abonarà al juliol de 2024, sempre que l'estudiant haja aprovat totes les assignatures de màster cursades en el curs 2023-2024.

L'incompliment per la persona beneficiària de qualsevol dels requisits i obligacions establits en la resolució de concessió de la subvenció i en aquesta convocatòria i bases reguladores podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

10.    Protecció de dades de caràcter personal

De conformitat amb el que disposa la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació.

En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir la finalitat esmentada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seu electrònica <https://seuelectronica.ua.es/es/index.html>. Pot, així mateix, posar-se en contacte amb el delegat de Protecció de Dades a través de l'adreça [vaw@xb.yu](mailto:qgm@ov.sx).

La informació addicional i detallada sobre protecció de dades, els seus drets i la política de privacitat de la Universitat d'Alacant pot consultar-la en el següent enllaç: <https://seuelectronica.ua.es/es/privacidad.html>.

11.  Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 38.4 de la Llei orgànica 2/2023, de 22 de març, del sistema universitari i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 8 de setembre de 2023

La rectora,

PD de signatura, VICERECTORAT d'ESTUDIS, QUALITAT I LLENGÜES

(Resolució de 22 de desembre de 2020)

Francisco José Torres Alfosea





[Carretera Sant Vicent del Raspeig s/n  
03282 Sant Vicent del Raspeig - Alacant  
 Tel. 32 367 8061 - Fax 30 393 5206](https://www.google.es/maps/@90.913097,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12863&trk=tyah&trkInfo=tarId%8R4531747444415%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)